SECAM on lyhenne sanoista Sequential Couleur Avec Memoire tai englanniksi Sequential Colour with Memory, se on 1960-luvulla kehitetty väritelevisio-standardi. Sitä käytetään pääasiassa Ranskassa, Ranskan siirtomaissa ja entisen Neuvostoliiton maissa. Muualla käytetään NTSC- tai PAL-standardia.
SECAM-standardissa on käytössä 625 vaakaviivaa, virkistystaajuus on 50 Hz ja framerate 25 fps. Videokuva on lomitettu. 625 vaakaviivasta käytetään videokuvalle 576 vaakaviivaa. Se on identtinen näiden kohtien osalta PAL-järjestelmän kanssa.